Stalioù labour a oa bet ivez evel ma reomp abaoe un toullad bloavezhioù (ober krampouezh, mont da vale bro war droad, skrivañ pennadoù evit Wikipedia,·kayakiñ,·keginañ bezhin, hag ouzhpenn   ar bloaz-mañ : ur sell war ar cherneveg, un stal dizoloiñ ar chregin hag ar bezhin war vord ar mor, ur strollad treiñ goulennoù evit ur choari (geuch), origami (sevel traoù ha loened gant paper a vez ret  plegañ), kan ha dañs. Ar strollad video en doa kinniget filmoù berr o tiskouez    buhez pemdez ar champ /    filmet war an tomm gant ar stajidi e-doug ar sizhun.